हमारे पूर्वज-वैज्ञानिकों को मालूम था कि सामान्य पत्थर को रगड़ने पर वे गरम होते हैं। अब जरा सोचिए, अगर इस खोज के बाद वे रूक गये होते तो? उन्होंने खोज जारी रखी तब उन्हें विशिष्ट प्रकार के पत्थर ‘चकमक’ मिले जिन्हें रगड़ने पर चिनगारी निकलते हुए मिली। बस क्या था, इससे उन्हें ‘आग’ लगाने का आयडिया मिल गया। यहाँ भी वे रूके नहीं। उन्होंने ‘आग’ से ‘पानी’ को ‘भाप’ बनतेे हुए देखा। और, ‘भाप’ की शक्ति से उन्हें ‘इंजन’ चलाने का आयडिया मिला। और, जब जैम्स वाट ने इसे व्यवहारिक रूप दिया तब इसी ‘इंजन’ ने दुनिया में ‘औद्योगिक क्रांति’ की शुरूआत कर दी। ‘इंजन’ बनाने का आयडिया उन्हें ‘पहिये’ से मिला और ‘पहिये’ का आयडिया उन्हें ‘लुढ़कते पत्थर’ से मिला। अगर इतना मिलने और अपनी दुनिया को आरामदायक बनाने के पश्चात वैज्ञानिकगण रूक गये होते तो? लेकिन, वे रूके नहीं। वे नये आयडिया को खोजते रहे और उन पर पर काम करते रहेतथा पुराने आयडिया को परिष्कृत करते रहे।